గుజరాత్లో 2005 నవంబర్ 26న రౌడీషీటర్ సొహ్రాబుద్దీన్ బూటకపు ఎన్ కౌంటర్లో నయీం నిందితుడు. ఇతనిపై సిబిఐ పోలీసులు 2008లోనే రెడ్కార్నర్ నోటీసు జారీ చేశారు. సోహ్రాబుద్దీన్, అతని భార్య కౌసర్బీ, అనుచరడు తులసీరామ ప్రజాపతీలు 2005 నవంబర్ 20న హైదరాబాద్ వచ్చారు.జసాంగ్లీ వెళ్లేందుకు నవంబర్ 23న అఫ్జల్ గజ్ నుంచి సంగీత ట్రావెల్స్ బస్సులో వెళ్తున్న ఈ ముగ్గురిని ఆంధ్ర-కర్నాటక బోర్డర్లోని తదోలా వద్ద గుజరాత్ ఎసిఎస్ అధికారులు అదుపులోకి తీసుకున్నారు. ఇది జరిగిన మూడు రోజులకే నవంబర్ 26న అహ్మదాబాద్లోని విశాల సర్కిల్ సమీపంలో సొహ్రాబుద్దీన్ ఎన్కౌంటర్ అయ్యాడు. నవంబర్ 29న కౌసర్బీని హతమార్చి గుజరాత్ ఎటిఎస్ డిజి వంజారా స్వగ్రామైన ఇల్లోల్ గ్రామంలో మృతదేహాన్ని కాల్చేశారు. 2006 జనవరిలో సొహ్రాబుద్దీన్ సోదరుడు రుబాబుద్దీన్ ఎన్కౌంటర్లు బూటకమని సుప్రీం కోర్టును ఆశ్రయించడంతో డొకంత కదిలింది. బూటకపు ఎన్కౌంటర్లో పాల్గొన్న ఐదుగురు గుజరాత్ పోలీసు అధికారులను సిబిఐ పోలీసులు అరెస్టు చేసి జైలుకు పంపించారు. వీరికి సహాయం అందించింది నయీంమని తరువాత తేలింది. నయీం కోసం ఏడేళ్ల నుంచి సిబిఐ గాలిస్తున్నా దొరకలేదు ఈ కేసులోనే ఇతనిపై రెడ్కార్నర్ నోటీసు కూడా జారీ అయ్యింది.

సిబిఐ రెడ్కార్నర్ నోటీసు
దారుణ హత్యలకు కేరాఫ్ అడ్రస్
నయీం డైరీ
నయీం ఎంత కిరాతకుడో అంత భయస్తుడు